আলাপ:আন্তনিন দ্ভরাক - Wikipedia

# আলাপ:আন্তনিন দ্ভরাক

### উইকিপিডিয়া, মুক্ত বিশ্বকোষ থেকে

আজব বাংলা বানান!!!! আমাকে দুঃখের সাথে জিজ্ঞাস করতে হচ্ছে এটা কি বাংলা কম জানার কারণে হচ্ছে নাকি বেশি জানার ফল? কারণ আমার জীবনে কোন দিন কোন বাংলায় লেখা শব্দ দ্ভ দ্বারা শুরু হয়েছে এমন দেখিনি। ভাই বাংলা ভাষাটাকে কেন খামাখা জটিল করছেন?--বেলায়েত ১৭:১৬, ১৯ নভেম্বর ২০০৬ (UTC)

  এটা ভেঙে লিখলে দ্‌ভরাক হবে। ভদ্রলোকের নামটাই বাংলার দৃষ্টিকোণ থেকে উদ্ভট। তবে যুক্তাক্ষর দিয়ে শব্দ শুরু করা উচিত কি না, সেটা ভাবতে হবে। আমরা স্টেশন, স্টিমার, স্টিল - এগুলো লিখি, কিন্তু এই বিদেশী শব্দগুলো আসার আগে স্ট দিয়ে কোন বাংলা শব্দ সম্ভবত শুরু হতো না। ঠিক তেমনি দ্ভ দিয়ে শব্দ শুরু করা যায় কি না, ভেবে দেখা যায়। কারণ স্ট দিয়ে st যেমন ধরা যায়, দ্ভ দিয়ে ঠিক সেভাবেই dv প্রকাশ করা যাওয়ার কথা। একই টেকনিক। --অর্ণব (আলাপ | অবদান) ২২:২৬, ১৯ নভেম্বর ২০০৬ (UTC)
    এই ব্যাপারে বাংলা একাডেমীর নীতিমালা কী? নিজেরা নিজেরা বাংলা লেখার রীতি "আবিষ্কার" করাটা উচিৎ হবে না। এই দ্ভ যুক্তাক্ষরটি বাংলাতে কোনো শব্দে এখনও ব্যবহার হয় না, আর যদি বাংলা একাডেমী explicitly এটা ব্যবহার করা যেতে পারে এই জাতীয় সিদ্ধান্ত নিয়ে না থাকে, তাহলে এরকম অপ্রচলিত বানান উইকিপিডিয়ায় ব্যবহার করা ঠিক হবে না। --রাগিব (আলাপ | অবদান) ০০:৩০, ২০ নভেম্বর ২০০৬ (UTC)
      দ্ভ ব্যবহার করে এরকম বহু শব্দ বাংলায় আছেঃ অদ্ভুত, উদ্ভব, উদ্ভাসিত, ইত্যাদি। তবে বিদেশী শব্দের প্রতিবর্ণীকরণের সময় (অর্থাৎ আমরা এখন যে ব্যাপারটা নিয়ে আলোচনা করছি) শব্দের শুরুতে দ্ভ-র ব্যাপারে বাংলা একাডেমীর specific নিয়ম-নীতি থাকার সম্ভাবনা খুবই কম। অন্তত বাংলা একাডেমীর প্রমিত বানানের নিয়মে (২০০০) এটা নিয়ে কিছু বলা নেই। পশ্চিমবঙ্গ বাংলা আকাদেমি-র প্রস্তাবিত বানান রীতিতে এ সম্পর্কে কিছু আছে কি না দেখতে হবে। তবে, আমার মত হল এ ক্ষেত্রে দ্ভ-এর ব্যবহার স্ট-এর ব্যবহারের চেয়ে খুব বেশি উদ্ভট নয়, অন্তত টেকনিকাল দৃষ্টিকোণ থেকে। পার্থক্য এই যে ইংরেজিতে স্ট দিয়ে শুরু হয় ও পরে বাংলায় আত্তিকৃত হয়েছে, এরকম common noun শব্দের সংখ্যা তুলনামূলকভাবে অনেক বেশি (যেমন - station, style, steel, steamer), ফলে স্ট দিয়ে শুরু proper nounগুলোও অদ্ভুত লাগে না (যেমন Steve = স্টিভ) । আর দ্ভ দিয়ে শুরু হয়েছে, এরকম common noun ইংরেজিতেই নেই, আর আলোচ্য Dvorak, যেটা একটা proper noun, বাংলায় অনেক ব্যবহার হওয়ার সম্ভাবনা শুন্যের কাছাকাছি। ফলে এ ব্যাপারে কোন নিয়মও হয়নি। বাংলা একাডেমীর প্রতিষ্ঠিত নিয়মগুলো মেনে চলতে কোন আপত্তি নেই, কিন্তু এ ধরনের special case-এর ব্যাপারে আমাদের খানিকটা নিজস্ব স্বাধীনতা আছে। যা-ই গ্রহণ করি না কেন, সেটার পেছনে একটা ব্যাখ্যা থাকলে ভাল।--অর্ণব (আলাপ | অবদান) ০৩:১৪, ২০ নভেম্বর ২০০৬ (UTC)
        আমার মন্তব্যের কিঞ্চিত সংশোধন, "দ্ভ বাংলা শব্দের শুরুতে এখনও ব্যবহার হয় না"। আমি "শুরুতে শব্দটা লিখতে ভুলে গেছিলাম। --রাগিব (আলাপ | অবদান) ০৩:৪৩, ২০ নভেম্বর ২০০৬ (UTC)
          আমার মনে হয় বানান লেখার ক্ষেত্রে এর উচ্চারণের দিকে খেয়াল রেখে বানান লেখা উচিত। psychic এর বাংলা উচ্চারণ অবশ্যই স্পাইকিক লেখা ঠিক হবে না। তাই দ্ভ শব্দের প্রথমে ব্যবহার করলে তার উচ্চারণ কি হবে তা ভেবে দেখতে হবে। তারপর ঠিক করতে হবে এটা ব্যবহার করা উচিত হবে কিনা।--বেলায়েত ১৬:২১, ২০ নভেম্বর ২০০৬ (UTC)
            এক্ষেত্রে উচ্চারণেও দ্ভ উচ্চারিত হয়। IPA থেকে স্পষ্ট বোঝা যাচ্ছে। --অর্ণব (আলাপ | অবদান) ১৯:০১, ২০ নভেম্বর ২০০৬ (UTC)

'http://bn.wikipedia.org../../../%E0%A6%86/%E0%A6%A8/%E0%A7%8D/%E0%A6%86%E0%A6%B2%E0%A6%BE%E0%A6%AA%7E%E0%A6%86%E0%A6%A8%E0%A7%8D%E0%A6%A4%E0%A6%A8%E0%A6%BF%E0%A6%A8_%E0%A6%A6%E0%A7%8D%E0%A6%AD%E0%A6%B0%E0%A6%BE%E0%A6%95.html' থেকে আনীত

##### Views

- নিবন্ধ
- আলোচনা
- বর্তমান সংশোধন

##### অনুসন্ধান